Talabalar temir yo‘l va aviachiptalarni 50 foizlik chegirma bilan xarid qilishi mumkin

Oliy ta’lim muassasalari talabalari, kollej va litsey o‘quvchilari uchun “O‘zbekiston temir yo‘llari” aksiyadorlik jamiyati va “O‘zbekiston havo yo‘llari” milliy aviakompaniyasi mamlakat ichidagi barcha yo‘nalishlar bo‘yicha Yangi yil tariflarini kiritdi, deb yozadi “Anons”.

28-dekabrdan 10-yanvarga qadar talabalar hamda kollej va litsey o‘quvchilari ichki reyslar uchun temir yo‘l va aviachiptalarni yarim bahosiga sotib olishi mumkin.
Imtiyozli chiptalarni xarid qilish uchun pasportdan tashqari, o‘quv muassasasining talabalik yoki o‘quvchilik guvohnomasini taqdim etish kerak. Biroq imtiyozlar “Afrosiyob” yuqori tezlikli poyezdi chiptalari uchun amal qilmaydi.
Chegirmali aviachiptalarni O‘zbekistonning Markaziy aviakassasidan xarid qilish mumkin.